TISZAVASVÁRI VÁROS ÖNKORMÁNYZATA
KÉPVISELŐ TESTÜLETÉNEK
211/2026. (VII.30.) Kt. számú 
határozata


„Iparterület továbbfejlesztése Tiszavasváriban” című 
TOP_PLUSZ-1.1.1-21-SB1-2022-00010 azonosítószámú pályázat 
kivitelezésére vonatkozó 3. közbeszerzési eljárás megindítása



Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:


I. Támogatja az előzetes piaci konzultáció lefolytatását az EKR rendszeren keresztül az „Iparterület továbbfejlesztése Tiszavasváriban” című TOP_PLUSZ-1.1.1-21-SB1-2022-00010 azonosítószámú pályázat „Parkoló, szaniter konténer, világítás, kamera” kivitelezési munkáira vonatkozó 3. közbeszerzési eljárást megindítása előtt.

II. Elfogadja a határozat 1. mellékletét képező „Iparterület továbbfejlesztése Tiszavasváriban” című TOP_PLUSZ-1.1.1-21-SB1-2022-00010 azonosítószámú pályázat „Parkoló, szaniter konténer, világítás, kamera” kivitelezési munkáira vonatkozó közbeszerzési eljárást megindító felhívás tartalmát, a közbeszerzési dokumentációt és a szerződés-tervezetet.

III. Felkéri a polgármestert, hogy 
- gondoskodjon az előzetes piaci konzultáció lefolytatásáról az EKR rendszeren keresztül, amint megérkezik a Minisztérium támogató levele,
- gondoskodjon az előzetes piaci konzultáció lezárását követően az eljárást megindító felhívást   tartalmazó hirdetmény feladásáról a Közbeszerzési Értesítőben,
- az ajánlattételi határidő lejártát követően a Bíráló Bizottság javaslatát terjessze a Képviselő-testület elé.


Határidő: azonnal, esedékességkor			Felelős: Balázsi Csilla polgármester

Balázsi Csilla					  Dr. Kovács János

